Hvilke ting bør en 15 mdr. plag kunne? Har købt en super sød og dejlig dreng.. Men er der ting i det daglige jeg har glemt? Og hvilke ting ville i lave med den hvis den skulle aktiveres lidt.. Min får lov at komme med ud og gå korte ture og at løbe lidt frit på ridebanen når den er fri. Han elsker at hygge og synes det er rigtig spændende at se sig omkring når man bare er med til at "passe på ham"..
En plag på den alder skal efter min mening ikke kunne alverden. Dog mener jeg den skal kunne stå bundet men ALDRIG uden opsyn, kunne få grime af og på uden uro, samt kunne trækkes med uden alt for meget bøvl og gerne kunne tages ben på. Herefter er det set med mine øjne tid til at vænne den til at blive striglet og berørt overalt på kroppen og evt have et tæppe liggende på ryggen for at vænne sig til tanken om at have noget over sig. Jeg mener ikke plagen bør udsættes for alt for mange nye indtryk eller sættes til nogen form for arbejde. Dette er bare min mening og ikke ment som en rettesnor, der er mange måder at gøre tingene på og den ene er ikke nødvendigvis mere rigtig end den anden. Hilsen Karina
Hvis du prøver at søge i dette forum, så er der skrevet en del tråde om det  Min plag er næsten 19 måneder, og han kan faktisk mange ting: - strigles/berøres over alt. - løfte hove, have hovene enkeltvis i en spand med vand, få smurt hove. - trækkes, også i trafikken (han siger intet til nogen former for trafik). - gå med som håndhest. - få bandager/gamecher på. - stå bundet på staldgangen. - læsses i trailer (han går lige op uden problemer). - have trense på. - have sadel på (han har en gang haft min venindes lammeskindssadel på da vi gik tur, fordi hendes hest midt under turen fik et gjordsår og ikke kunne have sadlen på - og så bar Diablo den hjem for ham). - have elastikgjord på. - have dækken på. - gå på plastic (har vi kun prøvet en gang endnu). - få skyllet ben (hele kroppen er han ikke så glad for, men det skal nok komme med tiden). - være alene (i en lang periode kune han ikke være alene uden at vrinske og være meget urolig). Så ja han kan mange ting, men vi tager det stille og roligt. Mange af tingene har han også lært pga, at han ofte har været skadet/syg. Efter min mening skal en plag på omkring 1½ år kunne trækkes med, stå bundet, blive striglet og få løftet hove. Det er de mest basale ting, og det er ikke svært at lære dem, og det kan de umuligt blive overanstrengte af. Linda.
Jeg mener at allrede fra 6 måneders alderen skal de kunne løfte ben, trækkes med, og gerne bundet. Mine to drenge kunne en smule da jeg hentede dem, kunne trækkes med, og tilnærmelsesvis løfte alle 4 ben. Nu i en alder af 17 og 15 måneder kan de: Trækkes med, også i trafikken og alene på tur. Vasket ben, vasket krop (de har prøvet det 3 gange hver, uden brok) De kan røres overalt, strigles, gnubbes. De er vant til ting på ryggen. Dækner plasticposer, presenninger, underlag. Få løftet hove, have smed (de står bare og sover). De går begge direkte op i en trailer, uden problemer. Jeg mener at det er meget vigtigt at lærer dem hverdags ting når de er små. Mine to skal beholdes som hingste (hvertfald indtil videre), derfor mener jeg også at de skal opdrages meget. De får stadig lov at fjolle rundt. På tur får de lov til at trippe, trave, skridte - hvad de har lyst til. Ingen af dem går foran mig, de bliver altid ved min side. De har 4 gange været igennem hegnet i sommers (en der synes at det var sjovt at slukke for strømmen). Da gik jeg direkte hen og lage grime på dem, og trak dem ind på folden igen. Mine drenge arbejder på ingen måde, men de bliver opdraget, og de får lov til at opleve verdenen. Jeg skal snart til Rømø med dem en tur, så kan de få en longe på hver, og få lov til at snuse til den friske havluft. -og nej, jeg skal selvfølgelig ikke longere. Men nogle heste kan godt blive lidt ekstra kåde af havluft. Så er det ikke så smart at stå med et lille kort træktov  Mvh Anette Vildal
... så kan Milan (15 mdr den 1.) faktisk det samme som hendes. Han er nem og dejlig. Meget velopdragen har jeg fået af vide af dyrlægen. Nogen vil sikkert mene at jeg laver for meget med ham, og at han skal have lov til at være plag. Men han er hingst, og skal forblive det, og så har jeg det sådan, at han skal være så velopdragen så mulig, før hormonerne slå igennem. Han går i en stor drenge flok, og nyder dette, men han elsker at komme ind, og komme ud og lave noget. Elsker at gå turer, og komme ud og opleve noget. Derfor gør vi det!!!
Hvor er det dejligt at se en anden der gør lige så meget ud af sin plag som jeg gør   Det er langt fra hver dag vi laver noget (ud over at strigle de fleste dage, og hver dag er han inde og få foder), men 2-3 dage hver uge "laver" han noget (med som håndhest, løs på banen, gåtur. Når han vokser har han helt fri og bliver kun hygget med og striglet lidt. De andre ting som gamacher, trense osv "træner" vi på staldgangen de dage han ikke er på gåtur eller lignende. Det bruger vi så måske 5 minutter på et par gange hver uge. Jeg er helt sikker på at Diablo nyder, at jeg bruger så meget tid på ham, og jeg ved at de timer jeg lægger i ham nu, får jeg igen den dag han skal tilrides - jeg er nemlig ret sikker på, at han bliver nem til den tid (det er i hvert fald det der er planen). Linda.
Min evigt hysteriske hoppe smed mig af med fuldt overlæg for 9 dage siden - så jeg fik en revne i knoglen og ikke kan ride de næste par uger. Når jeg siger fuldt overlæg, er det fordi hun skifter som vinden blæser. Jeg har redet hende fire gange i alt (på to måneder), to af gangene var hun sød som få, de to andre gange røg jeg af fordi hun bukker... og bukker og bukker, før jeg overhovedet er kommet op. Hun hidser sig selv op, bliver let nervøs og er generelt forb... træls at have med at gøre på hendes dårlige dage. Jeg har undladt at straffe på nogen måde, jeg råber ikke af hende eller lignende - for jeg ved godtnok ikke lige hvad jeg skal stille op med hende, og hun reagerer så det ligner angst. Hun er gennemtjekket og har ingen smerter. Det ville heller ikke passe på hendes reaktionsmønster. Hun er meget kærlig og snakkesagelig fra jorden. Men har et problem med at man løfter hendes ben. Egentlig er hun sat til salg, men jeg elsker jo den hest, så nu skal hun have en chance - jeg overvejede om jeg skulle sende hende et sted hen, hvor der ikke kun blev fokuseret på ridning, men helhedsarbejde. Gerne et sted, hvor jeg kunne modtage lidt træning også, inden hesten skal hjem igen, så jeg ikke bare laver rav i den med det samme igen. Men hvor? Jeg bor i Århus, men når man er desperat kører man jo nærmest til verdens ende. Jeg vil ikke sende hende ud et sted hvor hun "lige kommer i round-pen og så laver vi join-up" for det tror jeg ikke hendes psyke kan klare. Jeg er generelt ikke tilhænger af trænere, der mener at alting er et dominans problem. Især ikke når hesten er sød fra jorden. Det er en islænder.
Hva med Gitte Naldal ...(bor ved Horsens ) Hun tager heste med problmer i træning, også islænder. mvh Rikke
om hun har gjordkrampe? Mvh. Tinamaria
Hej Signe, du er meget heldig!   En af verdens bedste trænere af problemheste, Andrew McLean, er i Danmark lige nu, og han holder clinic på Vilhelmsborg den 8. oktober. Send straks en mail til   som står for arrangementet. De har vist endnu ikke booket alle demoheste, men hvis de har, kan du måske kigge med alligevel. McLean vil fortælle dig, at din hoppe ikke smider dig af med overlæg, men at bukspring er et tegn på indre konflikt og forvirring. Svaret er ikke dominans, men derimod stille og roligt at træne hesten til at lytte til dine stopsignaler, så den ikke kammer over. Metoden involverer IKKE round pen eller nogen teknik, der er beregnet til at skræmme eller kue hesten. Den er videnskabeligt baseret på anvendt etologi og læringsteori. McLean har reformeret tusindvis af heste, og han er den eneste træner i verden, der samtidig er medlem af den internationale association for anvendt etologi. Han er biolog med speciale i hestens mentalprocesser og samtidig er han eliterytter. Held og lykke med hoppen. Mvh Julie Taylor
Her er også lige et link til nyheden fra Milano, hvor McLean og hans søn demonstrerede anvendt læringsteori foran etologer og dyrlæger fra hele verden. Som du måske kan se, foregik det hele meget roligt med mindst mulig stress for hesten. Mvh Julie
Tak Julie - jeg ved godt at det ikke er noget hun partout gør med fuldt overlæg, det var mere for at forklare at hun ikke blev forskrækket eller havde smerter. Jeg vil sende dem en mail. Hun har ikke gjordkramper. Hun bukkede også i longe forleden, så jeg hælder mest til at det er psykisk. Jeg er stadig åben for forslag... Gitte Naldahl imponer mig ikke umiddelbart dog.
Send en mail til Sally. Især når nu det foregår lige rundt om hjørnet.   Faktisk har jeg netop lagt en nyhed på om at der er flere pladser. Jeg fik en mail om det, mens jeg drak kaffe  Mvh Julie
Har lige fået besked om at Pylle skal være demohest - tak for hjælpen Julie 
Nej hvor spændende. Det glæder jeg mig til at se   Og jeg håber, I får hjælp til jeres problem. Mvh Julie
Hej jeg har selv en friser hoppe der har opført sig helt vanvittigt. jeg har søgt hjælp til træning med HMS og haft en ude og træne hende fra jorden..meningen var hun skulle ride min frieser hoppe , men hun ville ikke sætte sig op alligevel... Træningen frsa jorden har gjort min hoppe glad og nem at håndtere fra jorden men hjalp slet ikke på ridedelen.. Hun løber og bukker som en vanvittig.. prøver at skrabe mig af på hegn og træer... stejler. Er nærmest livsfarlig.. Jeg har talt med stasevang træningssted for friesere og de fortalte at meget af det foder vi giver vores heste virker som speed på dem...både havre og urter..og sukker! Jeg har i en periode kun fodret min hoppe med gulerødder, lucerne, vitaminer( salvamin) og alt det hø hun kan æde! Hun er nu en helt anden hest!!...kan rides og er helt normal!! Det skal lige siges at hun aldrig har fået havre hos mig... men tror sukker og andre ting har gjort hende kulret... skader ikke at forsøge Camilla
Jeg kan simpelthen ikke opstøve hans videoer nogen steder! Hvor pokker kan man købe dem, jeg vil gerne se dem allesammen og jeg er ellevild 
... hvis det er Bent Branderup, du mener, så er der vist kun en enkelt tilbage. Prøv at søge på akademisk ridekunst på google. Hilsen Sif
Branderup jeg mener, det er ´selvfølgelig ingen selvfølge   jeg har prøvet at søge og jeg kan også kun se de har nr. 2 og det kan jeg slet ikke forstå? Der må da være en million som gerne ville have fingrene i de videoer?? Jeg tænkte at måske var der nogen herinde som havde fundet dem på en eller anden anonym svensk side eller sådan noget...
Hvordan er det nu med fjordhesteforeningens DM og EM. I DM rider man kvalifikationerne samme tid ikke, således at alle egentlig kan melde sig til? Men hvordan med EM, skal man udtages eller hvordan foregår det? Er der stadig NM, eller det skubbet tilside for EM nu? Jeg er interesseret i at høre hvordan og hvorledes man kan deltage i de forskellige mesterskaber 
... at kigge på   under "sportsnyt". Der finder du DM-reglementet. Der er stadig NM for fjordheste. Det finder sted hvert andet år, og i 2007 bliver det i DK. Der kommer helt sikkert meget mere om det i løbet af vinteren/foråret. EM for fjordheste er et helt nyt tiltag, som Fjordhesten Danmark har lanceret i forbindelse med jubilæet. Tyskerne har talt om, at de måske kunne tænke sig at afholde det næste EM - men hvornår, og om de er "faste i kødet" på ideen vides endnu ikke. Jeg kunne dog forestille mig, at tidsintervallet bliver noget i stil med NM, eller måske lidt længere. Hvis du ønsker at kvalificere dig, så er det bare med at kridte skoene og komme ud og starte nogle stævner. Både fjordhestestævner og DRF-stævner tæller som kvalificerende, og jeg vil råde dig til at gemme kritikker fra dressurklasserne med tydelig angivelse af dommerens navn (dommerunderskrifterne på blanketterne er ofte ulæselige) og niveau. Hvis det gælder springning, kan man som regel få en udskrift af sine resultater (evt. mod betaling af et print-gebyr) og få dommerens underskrift som berigtigelse heraf. Hilsen Sif
Jeg havde nu været inde på fjordhest.dk - Men det var lige for at få det skåret ud i pap  Det er ikke mig som skal starte, men Nords låner Christina. Vi ved ikke endnu om de vil være klar til det, men det er jo værd at have i overvejelserne. Og du kan tro vi vil huske at få en læselig underskrift, mange tak for rådet. Hvem udtager deltagerne?
... været sportsudvalg og bestyrelse der har udtaget, og det bliver det sikkert også fremover. Hilsen Sif
Jeg ved ikke, om det hjælper, men her er da umiddelbart et par råd: Tag al kornholdigt foder fra hende, al müsli og lign. og foder udelukkende med stråfoder af god kvalitet, samt naturligvis mineraler og vitaminer. Lad være med at lave banetræning, longering og lign. med hende overhovedet. Tag hende i trensen, og gå en god tur med hende i stedet. Kun skridte for et løst tov. Hvordan reagerer hun på det? Stop undervejs, tag en tot græs, nus lidt, i det hele taget, tag det fuldstændig roligt. Hvad siger hun så? Hvis hun tager dette roligt, så byg videre derfra. Lad for guds skyld være med at træne hende i to timer, som du har gjort den anden dag. Det stresser hende unødigt, og sådanne heste kan man ikke køre trætte. Lad hende gå små ture, skridt små ture på hende. Udbyg løbende, så I måske starter eller slutter med at skridte lidt på banen osv. Når I kommer 100% på banen igen, så lav en masse løsgørende øvelser med hende. Hold hende hele tiden rolig og afslappet. Hvis hun begynder at stresse op, f.eks. i trav, så lav overgang til skridt. Når hun slapper af, så trav en halv omgang igen, og overgang til skridt. Sådan bygger I hele tiden videre og videre, men tag det med ro. Hver gang hesten stresser op, så få ro på hende - og det er ikke ved at løbe hende træt. Yderligere vil jeg råde Jer til, at I får hende undersøgt grundigt. Få dyrlægen til at tjekke hendes tænder, få hende evt. masseret eller få kiropraktor til at gå hende igennem. Få ligeledes sadlen tjekket. Hendes opførsel kan meget vel skyldes, at der er noget, der generer hende, som hun forsøger at flygte fra. Har hun været sådan hele tiden, eller er det opstået pludseligt?
lav nogle tillidsøvelser-få hende til at slappe af med det før i går vidre- som du selv er inde på så løber hun for livet- det kan skyldes smerte( hvor som helst) eller angst- find ud af hvad der får hende til at skifte fra at være rolig til at være på flugt. Læg mærke til hendes signaler og vær parat til at gå et skridt tilbage når der er optræk til angst( stop op måske nus eller bare stop og lad hende græse lidt- i princippet hvad som helst bare det får hende til bage i en tryghed tilstand) Her kan du finde hjælp til øvelser: Held og lykke med hende Vh D
hun er tillidsfuld men gearer bare vildt op, men prøver et par øvelser med hende og ser om vi får hende til ro. man kan ikke engang skridte hende, uden at hun vil fremad, har aldrig oplevet hende sådan, jeg snakker til hende pigerne snakker rolig til hende, men nå hun så har slappet en lille smule af, er hun klar igen inden der er gået to min. det er vildt. tusind tak for jeres råd 
For mig at høre, lyder det så som om, at hun har ondt ét eller andet sted. Det er bestemt ikke naturligt at være SÅ overgearet... Få hende tjekket godt og grundigt, for det kan meget vel være sådan noget, som hun forsøger at fortælle Jer...